चालू खरीफ में मोटे अनाजों की बुवाई अभी तक केवल 175.46 लाख हैक्टेयर में ही हो पाई है जबकि पिछले साल इस समय तक मोटे अनाजों की बुवाई 182.23 लाख हैक्टेयर में हो चुकी थी। मोटे अनाजों में मक्का की बुवाई चालू सीजन में 79.14 लाख हैक्टेयर में हो चुकी है जोकि पिछले साल इस समय तक 78.02 लाख हैक्टेयर में ही बुवाई हो पाई थी। बाजरा की बुवाई घटकर अभी तक केवल 65.47 लाख हैक्टेयर में ही हुई है जबकि पिछले साल इस समय तक 70.36 लाख हैक्टेयर में बुवाई हो चुकी थी।